на разглеждания период в рамките на първоначалното разследване.
 (194)
 Разследването действително показа, че състоянието на пазара на Съюза се е променило от първоначалното разследване насам; по-специално потреблението е отбелязало възходяща тенденция през разглеждания период в рамките на настоящото разследване, докато по време на първоначалното разследване потреблението е намаляло. От друга страна, разследването също така показа, че промишлеността на Съюза е увеличила и ще продължи да увеличава своя производствен капацитет, за да отговори на тази възходяща тенденция в потреблението, като по този начин ще предотврати увеличаването на разликата между потреблението на Съюза и неговия капацитет. Освен това, въпреки твърденията на някои заинтересовани страни, че пазарът на колела от алуминий се ръководи от изискванията на клиентите за специфични технически квалификации, разследването показа, че съществува също така силна ценова конкуренция сред доставчиците на пазара. Това се потвърждава и от факта, че промишлеността на Съюза не е била в състояние да се възползва пълноценно от растежа в потреблението и само е успяла да запази пазарния си дял сравнително стабилен, като през разглеждания период той леко е намалял. Това показва, че дори и в ситуация на увеличение на потреблението, е неправилно да се приеме, че промишлеността на Съюза би могла автоматично да извлече максимална полза от това и да бъде в състояние да произвежда с пълен капацитет. При първоначалното разследване на пазара на Съюза бе влязъл внос на ниски дъмпингови цени и бе отнел пазарен дял от промишлеността на Съюза. Като се имат предвид установените вероятни маржове на подбиване на цените (между 8 и 30 %) и предвид високото ниво на свободен капацитет в Китай, може да се очаква, че е много вероятно внос на ниски цени да привлече клиентите на промишлеността на Съюза и да спечели пазарен дял, въпреки увеличението на потреблението. Поради това позоваването на първоначалното разследване представлява валиден референтен показател и твърденията на страните в тази връзка бяха отхвърлени.
 (195)
 Вследствие на това, при вероятния сценарий, при който на пазара на Съюза ще влезе значителен китайски внос на ниски дъмпингови цени, ако митата бъдат отменени, може основателно да се очаква, че промишлеността на Съюза ще реагира по начин, подобен на този, наблюдаван при първоначалното разследване — т.е. ще има въздействие върху обема и цените. Въз основа на фактите от настоящото разследване, действително може да се заключи, че вероятното намаляване на цените (между 8 и 30 %), увеличението на производствените разходи (поради намаляването на производствения обем) и намаляването на обема на продажбите (тъй като Китай ще възвърне пазарния си дял) ще доведат до рентабилност с нулева или дори отрицателна стойност, която във всеки случай ще е под целевата печалба от първоначалното разследване (3,2 %).
 (196)
 Допълнително бе разгледано и изчисляването на невредоносната цена на промишлеността на Съюза на базата на нейните средни производствени разходи по време на РПРП и на посочената по-горе целева печалба от първоначалното разследване, при консервативния сценарий, при който все още се наблюдава разумно равнище на печалба. Във връзка с това обаче промишлеността на Съюза заяви, че размер на печалбата от 3,2 % не би гарантирало дългосрочното оцеляване на промишлеността